《次子望肯堂之什》
宋代·陈藻

酒樽开处是阳春，有屋化论旧与新。
才子绿袍能赋咏，乃翁青冢亦精神。
人心多向醒时伪，情话无如醉后真。
莫要孟光同遁去，急须荣禄奉偏亲。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。